Document ID: 32006R1467

KOMISIJAS REGULA (EK) Nr. 1467/2006
(2006. gada 4. oktobris),
ar ko groza II pielikumu Eiropas Parlamenta un Padomes Regulā (EK) Nr. 998/2003 attiecībā uz valstu un teritoriju sarakstu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 10. un 19. pantu,
tā kā:
(1)
Regulā (EK) Nr. 998/2003 ir noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai un noteikumi, kas attiecas uz šādas pārvietošanas pārbaudēm.
(2)
Regulā (EK) Nr. 998/2003 noteikts, ka šīs regulas II pielikuma C daļā jāiekļauj to trešo valstu saraksts, no kurām, ievērojot zināmas prasības, var tikt atļauta lolojumdzīvnieku pārvietošana uz Kopienu.
(3)
Regulas (EK) Nr. 998/2003 II pielikuma C daļā esošajā sarakstā iekļautas trešās valstis un teritorijas, kurās nav trakumsērgas, un trešās valstis un teritorijas, attiecībā uz kurām konstatēts, ka risks trakumsērgas ievazāšanai Kopienā, pārvietojot lolojumdzīvniekus no šīm trešām valstīm un teritorijām, nav augstāks par risku, kas saistīts ar to pārvietošanu starp dalībvalstīm.
(4)
Ņemot vērā Apvienotās Karalistes sniegto informāciju par Britu Virdžīnu salām, rodas pārliecība, ka risks trakumsērgas ievazāšanai Kopienā, pārvietojot lolojumdzīvniekus no šīm valstīm, nevarētu būt augstāks par risku, kas saistīts ar lolojumdzīvnieku pārvietošanu starp dalībvalstīm vai no Regulā (EK) Nr. 998/2003 jau uzskaitītajām trešām valstīm. Tādēļ Britu Virdžīnu salas būtu jāiekļauj Regulas (EK) Nr. 998/2003 II pielikuma C daļā.
(5)
Kopienas tiesību aktu skaidrības labad Regulas (EK) Nr. 998/2003 II pielikumā noteiktais valstu un teritoriju saraksts ir pilnībā jāaizstāj.
(6)
Tādēļ attiecīgi jāgroza Regula (EK) Nr. 998/2003.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 998/2003 II pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 4. oktobrī

Labels: 0
8
5
6